CELEX: 62016CN0202
Language: da
Date: 2016-04-12 00:00:00
Title: Sag C-202/16: Sag anlagt den 12. april 2016 — Europa-Kommissionen mod Den Hellenske Republik

6.6.2016   
            
            
               DA
            
            
               Den Europæiske Unions Tidende
            
            
               C 200/14
            
         Sag anlagt den 12. april 2016 — Europa-Kommissionen mod Den Hellenske Republik
   (Sag C-202/16)
   (2016/C 200/20)
   Processprog: græsk
   
      Parter
   
   
      Sagsøger: Europa-Kommissionen (ved Μ. Patakia og E. Sanfrutos Cano)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 13 i direktiv 2008/98/EF (1) om affald og om ophævelse af visse direktiver, artikel 8, litra a), og artikel 11, stk. 1, i direktiv 1999/31/EF (2) om deponering af affald samt bilag I dertil, idet den har tolereret den problematiske drift af affaldsdeponeringsanlægget i Temploni, der ikke opfylder de betingelser og krav i EU’s miljølovgivning, som er fastsat i de ovenfor nævnte bestemmelser.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Nærværende søgsmål vedrører Den Hellenske Republiks manglende opfyldelse af de forpligtelser, som følger af artikel 13 i direktiv 2008/08/EF om affald og om ophævelse af visse direktiver, og af artikel 8, litra a), og artikel 11, stk. 1, i direktiv 1999/31/EF om deponering af affald samt bilag I dertil. Tilsidesættelsen af disse bestemmelser vedrører driften af affaldsdeponeringsanlægget i Temploni på Korfu.
            
         
               2.
            
            
               Genstanden for dette søgsmål er den problematiske drift af affaldsdeponeringsanlægget i Temploni og dens skadelige virkning på miljøet, sammenholdt med den omstændighed, at de græske myndigheder ikke har truffet de nødvendige foranstaltninger, der er fastsat i EU’s miljølovgivning, med henblik på at sikre, at affaldsdeponeringsanlægget kan fungere i fuld overensstemmelse med betingelserne og kravene i EU’s miljølovgivning.
            
         
               3.
            
            
               Kommissionen har i forbindelse overtrædelsesproceduren påpeget en række driftsproblemer ved affaldsdeponeringsanlægget, som er blevet konstateret i forbindelse med flere kontroller, der er gennemført af de kompetente græske myndigheder i perioden fra 2009 til 2012.
            
         
               4.
            
            
               De græske myndigheder meddelte Kommissionen følgende i deres seneste besvarelse af 23. marts 2015:
               
                           —
                        
                        
                           Der er fremlagt et nyt forlag til ændring af afgørelsen om godkendelse af miljøvilkårene for affaldsdeponeringsanlægget med specificering af de arbejder, det er nødvendigt at foretage, for at affaldsdeponeringsanlægget kan fungere korrekt.
                        
                     
                           —
                        
                        
                           Efter den kontrol, der blev foretaget den 8. august 2014 (og konstateringen af nye overtrædelser), har de lokale myndigheder på ny indledt en administrativ sanktionsprocedure mod den driftsansvarlige.
                        
                     
                           —
                        
                        
                           En række vigtige arbejder er igangværende, såsom det arbejde, der relaterer sig til håndteringen af biogas (Kommissionen har påpeget, at de græske myndigheder nu og for første gang har oplyst, at en ændring af miljøvilkårene for affaldsdeponeringsanlægget er en nødvendig forudsætning for at kunne fuldføre dette arbejde).
                        
                     
                           —
                        
                        
                           Arbejdet med at finde et nyt sted, hvor der kan opføres et nyt affaldsdeponeringsanlæg på øen, er endnu ikke afsluttet.
                        
                     
         
               5.
            
            
               Det er Kommissionens opfattelse, at det er åbenlyst, at affaldsdeponeringsanlægget i Temploni fortsat fungerer utilfredsstillende. Mens visse driftsproblemer er ophørt, opstår nye med tiden, hvorfor det ikke er muligt at opstille en udtømmende liste over problemerne på grund af denne fortsatte udvikling. Uanset hvor mange overtrædelser der præcist er tale om, er det ifølge Kommissionen åbenlyst (hvilket ikke er bestridt af de græske myndigheder), at affaldsdeponeringsanlægget drives uden at opfylde de krav, som er opstillet i de to direktiver, der er nævnt ovenfor. Til trods for de kontroller, der er foretaget på stedet, og i forbindelse med hvilke der er opdaget betydelige driftsproblemer i affaldsdeponeringsanlægget, tillader de græske myndigheder fortsat driften af anlægget.
            
         
      (1)  EUT L 312 af 22.11.2008, s. 3.
   
      (2)  EFT L 182 af 16.7.1999, s. 1.